SET บ่ายกระฉูด 20 จุด “มูดี้ส์” ปรับมุมมองหุ้นไทย “Positive” สะท้อนเศรษฐกิจมีเสถียรภาพ
SET บ่ายกระฉูด 20 จุด "มูดี้ส์" ปรับมุมมองหุ้นไทย "Positive" สะท้อนเศรษฐกิจมีเสถียรภาพ
SET บ่ายกระฉูด 20 จุด "มูดี้ส์" ปรับมุมมองหุ้นไทย "Positive" สะท้อนเศรษฐกิจมีเสถียรภาพ
4 ก.ย. 2562

ผู้สื่อข่าวรายงาน ดัชนีตลาดหุ้นไทยภายปรับตัวขึ้นแรง 20 จุด โดย ณ เวลา 15.34 น. อยู่ที่ระดับ 1,662.39 จุด บวก 20.14 จุด หรือ 1.23% ด้วยมูลค่าซื้อขาย 46,034.08 ล้านบาท
บล.โนมูระ พัฒนสิน ระบุในบทวิเคราะห์ว่า :  Moody’s เสร็จสิ้นการพิจารณาปรับมุมมอง Outlook ของไทยเป็น Positive แล้ว สะท้อนเศรษฐกิจไทยมีเสถียรภาพมากขึ้น บ่งชี้โอกาสที่จะได้เห็นการปรับขึ้น Credit Rating ในช่วงถัดไป เป็น Sentiment บวกต่อตลาดหุ้นไทย ผสาน Thai CDS 5Yr Update ค่าประกันความเสี่ยงไทย ลดลงทำจุดต่ำสุดใหม่ที่ 32.07จุด สะท้อนต่างชาติมีมุมมองความเสี่ยงไทยลดลงต่อเนื่อง เป็นบวกต่อการฟื้นตัวของ SET
ด้านบล.กสิกรไทย ประเมินบ่ายนี้ SET มีโอกาสที่จะยกตัวขึ้นต่อข้ามผ่านแนวต้านบริเวณ 1655 โดยมีระดับแนวต้านถัดไปที่บริเวณ 1660 และ 1675 ขณะที่ด้านแนวรองรับยกตัวขึ้นมาอยู่ที่บริเวณ 1650 และ 1642 ตามลำดับ
บล.ซีจีเอส-ซีไอเอ็มบี ระบุในบทวิเคราะห์ว่า Event Play : วานนี้(3ก.ย.)ทางรัฐบาลได้เคาะวันประชุม ครม.เศรษฐกิจนัดต่อไป 6 ก.ย. โดยจะพิจารณามาตรกระตุ้นลงทุน-ส่งออก โดยได้มีการ เปิดเผยภายหลังการประชุมคณะรัฐมนตรี (ครม.) ว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้สั่งการในระหว่างการประชุม ครม.ว่าให้หน่วยงานที่เกี่ยวข้องดูแลเศรษฐกิจในประเทศหลังจากคาดการณ์ว่าเศรษฐกิจไทยในไตรมาส 3/62 มีแนวโน้มเติบโตใกล้เคียงกับไตรมาส 2/62 ซึ่งรัฐบาลเตรียมออกมาตรเพิ่มเติมเพื่อกระตุ้นเศรษฐกิจในช่วงไตรมาส 4/62 ให้ขยายตัวได้ดีขึ้น
ทั้งนี้ รัฐบาลมีกำหนดจัดการประชุมคณะรัฐมนตรีเศรษฐกิจ (ครม.) ในวันที่ 6 ก.ย.นี้เพื่อพิจารณามาตรการกระตุ้นลงทุนผ่านสำนักงานคณะกรรมการส่งเสริมการลงทุน (บีโอไอ) และมาตรการกระตุ้นการส่งออกของกระทรวงพาณิชย์ จากที่เลื่อนมาจากเมื่อวันที่ 30 ส.ค.ที่ผ่านมา
โดยกลุ่มที่คาดว่าจะได้ประโยชน์ประกอบด้วยกลุ่มนิคมฯ (AMATA WHA) กลุ่มอาหาร (CPF GFPT TU) ในขณะที่มาตรการกระตุ้นการท่องเที่ยวและเร่งรัดการลงทุนภาครัฐเพิ่มเติมที่คาดว่าจะออกได้ในกลางเดือนก.ย. นี้ก็น่าจะเป็นบวกกับกลุ่มโรงแรมและการท่องเที่ยว (AOT CENTEL ERW MINT) และกลุ่มรับเหมาก่อสร้าง (CK STEC)